Τζάσμιν Κρόκετ

Η **Τζάσμιν Φελίσια Κρόκετ** (Σαιντ Λούις, 29 Μαρτίου 1981) είναι μια Αμερικανίδα πολιτικός η οποία εκπροσωπεί την 30η Εκλογική Περιφέρεια του Τέξας στην Αμερικανική Βουλή των Αντιπροσώπων από το 2023. Επίσης έχει εκπροσωπήσει την 100η Εκλογική Περιφέρεια στην Βουλή των Αντιπροσώπων του Τέξας από το 2021 μέχρι το 2023. Είναι μέλος του Δημοκρατικού κόμματος.

Η Κρόκετ αποφοίτησε απο το Κολέγιο Ρόουντς στο Τενεσί, και αργότερα από το Πανεπιστήμιο του Χιούστον. Έγινε δημόσιος συνήγορος της κομητείας Μπόουι και αργότερα άνοιξε δικό της δικηγορικό γραφείο. Το 2021 εκλέχτηκε ως αντιπρόσωπος στην Βουλή των Αντιπροσώπων του Τέξας.

Το 2026, η Κρόκετ ήταν υποψήφια για την Γερουσιαστική Εκλογή στο Τέξας. Στις 3 Μαρτίου 2026 έχασε τις προκριματικές εκλογές.

__TOC__

## Σπουδές
Το ρητορικό ταλέντο της Κρόκετ αναγνωρήστηκε από έναν καθηγητή ο οποίος την έπεισε να συμμετέχει σε μία προσωμοίωση δίκης. Η ίδια έχει πει πως ενδιαφέρθηκε για την δικηγορία μετά από ρατσιστικό εκφοβισμό που είχε δεχτεί αυτή και οι συμμαθητές της. Αποφοίτησε από το Κολέγιο Ρόουντς το 2003 με πτυχίο στην διοίκηση επιχειρίσεων. Το 2006 αποφοίτησε από το Πανεπιστήμιο του Χιούστον με πτυχείο νομικής.

## Δικηγορική καριέρα
Η Κρόκετ υπηρέτησε ως δημόσιος συνήγορος της κομητείας Μπόουι απο το 2007 έως το 2010.

Το 2010 άνοιξε δικό της δικηγορικό γραφείο, το οποίο λειτουργούσε μέχρι το 2022. Εκπροσώπησε πολλούς Τεξανούς, κυριότερα σε δίκες που είχαν σχέση με αστυνομική βία και φυλετικές διακρίσεις. 

## Πολιτική καριέρα

### Βουλή των Αντιπροσώπων του Τέξας (2020-2023)
Η Κρόκετ εκλέχτηκε ως Μέλος της Βουλής των Αντιπροσώπων του Τέξας το 2020, μετά από προκριματικές εκλογές με την εν ενέργεια αντιπρόσωπο Λορέιν Μπίραμπιλ. Το καλοκαίρι του 2021, η Κρόκετ και άλλοι Δημοκρατικοί αντιπρόσωποι διοργάνωσαν αποχή ώστε να αποτρέψουν την ψηφοφορία την οποία έκριναν περιορισμό πολιτικών δικαιωμάτων. Οι αντιπρόσωποι αυτοί κατέφυγαν στην Ουάσινγκτον με σκοπό να ασκήσουν πίεση στην Γερουσία για να ψηφιστούν δυο νομοθεσίες. Η Κρόκετ γύρισε στο Τέξας προτού ψηφιστούν οι νομοθεσίες.  

Στην διάρκεια της θητείας της, η Κρόκετ πρότεινε περισσότερες νομοθεσίες από όλους τους πρωτοετείς αντιπροσώπους στην Βουλή των Αντιπροσώπων του Τέξας. Ψήφισε εναντίων πολλών νομοθεσιών που πρότειναν να περιορίσουν τα δικαιώματα αμβλώσεων στην πολιτεία και ζήτησε από το Ανώτατο Δικαστήριο των Ηνωμένων Πολιτειών να ορίσουν τον περιορισμό των αμβλώσεων μετά τον έκτο μήνα ως αντισυνταγματικό. Η Κρόκετ ήταν ιδρυτικό μέλος της Τεξανής Συνέλευσης για το Κλίμα, την Ενέργεια και το Περιβάλλον.  

### Βουλή των Αντιπροσώπων (2023-σήμερα)

#### Εκλογές του 2022
Η νύν αντιπρόσωπος απο την 30η Εκλογική Περιφέρεια του Τέξας, Έντι Μπέρνις Τζόνσον, ανακοίνωσε πως δεν θα διεκδικούσε την έδρα της στις 20 Νοεμβρίου του 2021. Τέσσερις ημέρες αργότερα, η Κρόκετ ανακοίνωσε την προεκλογική της εκστρατεία για την διεκδίκηση της συγκεκριμένης έδρας ενώ η Τζόνσον εξέφρασε την συμπαράστασή της για την Κρόκετ. Νίκησε τις προκριματικές εκλογές εναντίων της Τζέιν Χόουπ Χάμιλτον και αργότερα εκλέχτηκε ως αντιπρόσωπος στις 8 Νοεμβρίου 2022. 

### Θητεία
Στην διάρκεια της θητείας της η Κρόκετ έχει υπάρξει μεγάλη επικρίτρια άλλων Ρεπουμπλικανών αντιπροσώπων όπως της Μάρτζορι Τέιλορ Γκριν, την οποία μαζί με άλλους Ρεπουμπλικανούς κάλεσε "υποκριτές". Πρόσθεσε πως εκείνοι αγνοούσαν το ποινικό μητρώο του Ντόναλντ Τράμπ και παρουσίασε φωτογραφίες στις οποίες φαίνονταν διαβαθμισμένα έγγραφα στην τουαλέτα στο σπίτι του Τράμπ στο Μαρ-α-Λάγκο και είπε "These are our national secrets—looks like in the shitter to me", μια φράση η οποία έγινε viral στην πλατφόρμα TikTok αργότερα. 

Το 2024, η Κρόκετ εξέφρασε την υποστήριξή της για την Κάμαλα Χάρις και τον Τίμ Γουόλς. Στο Δημοκρατικό Εθνικό Συνέδριο συνέκρινε την Χάρις με τον Τράμπ. Υπηρέτησε ως συμπρόεδρος της προεκλογικής εκστρατείας Χάρις-Γουόλς και τον Νοέμβριο της ίδιας χρονιάς επανεκλέχτηκε ως αντιπρόσωπος.

Τον Μάρτιο του 2025, αποκάλεσε τον Κυβερνήτη του Τέξας Γκρέγκ Άμποτ, ο οποίος είναι ανάπηρος και χρησιμοποιεί αναπηρικό καροτσάκι, "Governor Hot Wheels" και "Hot Ass Mess" σε μια ομιλία. Η Κρόκετ αργότερα αρνήθηκε πως οι εκφράσεις που χρησιμοποίησε είχαν να κάνουν με την αναπηρία του Άμποτ αλλά με "αεροπλάνα, τρένα και οχήματα" τα οποία χρησιμοποίησε για να μεταφέρει μετανάστες σε Δημοκρατικές περιοχές. Ο Ρεπουμπλικανός αντιπρόσωπος Ράντι Γουέμπερ κατέθεσε πρόταση μομφής εναντίων της.

Τον Μάιο του 2025, η Κρόκετ καταδίκασε και ψήφισε εναντίων της νομοθεσίας One Big Beautiful Bill, και τόνισε πως "This is literally a reverse Robin Hood", λόγω του ότι η νομοθεσία πρότεινε να κόψει πόρους από αυτούς που τους χρειάζονται με σκοπό να τους δώσει στους πλούσιους.

## Γερουσιαστικές εκλογές του 2026 στο Τέξας
Η Κρόκετ ανακοίνωσε την υποψηφιότητά της για την Γερουσία τον Δεκέμβριο του 2025. Στις προκριματικές εκλογές είχε ως αντίπαλους τον Αντιπρόσωπο Τζέιμς Ταλαρίκο και τον Αχμάντ Χασάν. Η πρώην αντιπρόεδρος Κάμαλα Χάρις και η ράπερ Cardi B υποστήριξαν την Κρόκετ.

Στις 3 Μαρτίου 2026, η Κρόκετ ηττήθηκε από τον Τζέιμς Ταλαρίκο και αποδέχτηκε την ήττα της, λέγοντας πως το Δημοκρατικό κόμμα πρέπει να μείνει ενωμένο και να υποστηρίξει όλους τους υποψήφιους.

## Προσωπική ζωή
Η Κρόκετ είναι Χριστιανή του Βαπτιστικού δόγματος. Είναι μέλος της γυναικείας αδελφότητας Δέλτα Σίγμα Θήτα. Η Κρόκετ ήταν η πρώτη μαύρη Δημοκρατική γυναίκα που συμμετείχε στο ετήσιο ματς Μπέιζμπολ του Κογκρέσου.

## Εξωτερικοί σύνδεσμοι